CELEX: 52009XX0926(02)
Language: hu
Date: 2009-09-26 00:00:00
Title: 580. sz. határozat ( 2009. július 2. ) a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Pleven megyében és Veliko Tirnovo megyében található 1-17. Ovcsa Mogila blokkban folytatandó kutatására és feltárására vonatkozó engedélyezési eljárás megindításáról és az engedély megadása céljából kiírandó pályázati felhívás közzétételéről

26.9.2009   
            
            
               HU
            
            
               Az Európai Unió Hivatalos Lapja
            
            
               C 232/16
            
         580. sz. HATÁROZAT
   
   (2009. július 2.)
   a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Pleven megyében és Veliko Tirnovo megyében található 1-17. Ovcsa Mogila blokkban folytatandó kutatására és feltárására vonatkozó engedélyezési eljárás megindításáról és az engedély megadása céljából kiírandó pályázati felhívás közzétételéről
   2009/C 232/08
   BOLGÁR KÖZTÁRSASÁG
   MINISZTERTANÁCS
   A földfelszín alatti természeti erőforrásokról szóló törvény 5. cikkének 2. pontja, 42. cikke (1) bekezdésének 1. pontja és 44. cikkének (3) bekezdése értelmében, továbbá tekintettel az energiatörvény 4. cikke (2) bekezdésének 16. pontjára és 1. szakaszának 24a. pontjára,
   A MINISZTERTANÁCS AZ ALÁBBI HATÁROZATOT HOZTA:
   
               1.
            
            
               Eljárás indul az e határozat mellékletében 1–5. sorszám alatt meghatározott koordinátákkal kijelölt vonalakkal határolt, 260,96 km2 alapterületű felszíni területen, az 1-17. Ovcsa Mogila blokkban található kőolaj és földgáz kutatására és feltárására vonatkozó engedély megadása céljából.
            
         
               2.
            
            
               A Minisztertanács tájékoztatja az érintetteket, hogy az 1. pontban említett engedély megadása pályázati eljárás alapján történik.
            
         
               3.
            
            
               A kutatási és feltárási engedély érvényessége a kutatási és feltárási szerződés hatálybalépésével kezdődő ötéves időszakra szól, és ez az időszak a földfelszín alatti természeti erőforrásokról szóló törvény 31. cikkének (3) bekezdésével összhangban meghosszabbítható.
            
         
               4.
            
            
               Az 1. pont szerinti engedély megadására irányuló pályázati eljárás lefolytatására az e határozatnak az Európai Unió Hivatalos Lapjában történő közzétételét követő 150. napon, a Gazdasági és Energiaügyi Minisztérium épületében (Szófia, Triadica utca 8.) kerül sor.
            
         
               5.
            
            
               A pályázati dokumentáció megvásárlásának határideje az e határozatnak az Európai Unió Hivatalos Lapjában történő közzétételét követő 120. napon 17.00 óra.
            
         
               6.
            
            
               A pályázati eljárásban való részvételre vonatkozó jelentkezések benyújtásának határideje az e határozatnak az Európai Unió Hivatalos Lapjában történő közzétételét követő 130. napon 17.00 óra.
            
         
               7.
            
            
               A pályázati dokumentációval összhangban az ajánlatok benyújtásának határideje az e határozatnak az Európai Unió Hivatalos Lapjában való közzétételét követő 144. napon 17.00 óra.
            
         
               8.
            
            
               A pályázati eljárásban való részvételhez nincs szükség személyes jelenlétre.
            
         
               9.
            
            
               A pályázati dokumentáció ára 500 BGN (bolgár leva). A pályázati dokumentáció a Gazdasági és Energiaügyi Minisztérium (Szófia, Triadica utca 8.) 802. szobájában vásárolható meg, az 5. pontban meghatározott időszak során.
            
         
               10.
            
            
               A pályázati eljárásban való részvételre jelentkezőknek eleget kell tenniük a földfelszín alatti természeti erőforrásokról szóló törvény 23. cikkének (1) bekezdésében foglalt követelményeknek.
            
         
               11.
            
            
               A pályázók ajánlatait – a pályázati dokumentációban foglaltaknak megfelelően – a javasolt munkaprogramok, a környezetvédelemre és a képzésre szánt erőforrások, a bónuszok, valamint a pályázók irányítási és pénzügyi kapacitása alapján bírálják el.
            
         
               12.
            
            
               A pályázati eljárásban való részvételért 10 000 BGN letét fizetendő, amelyet a 6. pontban meghatározott határidőig kell befizetni a Gazdasági és Energiaügyi Minisztériumnak a pályázati dokumentációban megjelölt számlaszámára.
            
         
               13.
            
            
               Amennyiben a pályázó pályázati eljárásban való részvételét elutasítják, a letétet a pályázó elutasításról történő értesítésének napját követő 14 napon belül visszafizetik.
            
         
               14.
            
            
               A nyertes pályázó letétjét visszatartják, a többi pályázó letétjét pedig a Minisztertanács által a kutatási és feltárási engedély megadására vonatkozóan hozott határozatnak az Állami Közlönyben történő közzétételét követő 14 napon belül visszafizetik.
            
         
               15.
            
            
               A pályázati eljárásban való részvételre vonatkozó jelentkezéseket és a pályázóknak a pályázati dokumentációval összhangban elkészített ajánlatait – a földfelszín alatti természeti erőforrásokról szóló törvény 46. cikkében foglalt követelményeknek megfelelően – bolgár nyelven, a Gazdasági és Energiaügyi Minisztérium épületében (Szófia, Triadica utca 8.) kell benyújtani.
            
         
               16.
            
            
               Az ajánlatoknak meg kell felelniük a pályázati dokumentációban meghatározott követelményeknek és feltételeknek.
            
         
               17.
            
            
               A pályázati eljárás lefolytatására akkor is sor kerülhet, ha csak egyetlen pályázó részvételét engedélyezik.
            
         
               18.
            
            
               A gazdasági és energiaügyi miniszter felhatalmazást kap a következőkre:
               
                           18.1.
                        
                        
                           e határozat szövegének az Európai Unió Hivatalos Lapjában és az Állami Közlönyben, továbbá a Minisztertanács internetes oldalain való közzététel céljából történő megküldése;
                        
                     
                           18.2.
                        
                        
                           a pályázati eljárás lebonyolításának megszervezése.
                        
                     
         
               19.
            
            
               E határozat ellen az Európai Unió Hivatalos Lapjában történő közzétételét követő 14 napon belül fellebbezés nyújtható be a Legfelsőbb Közigazgatási Bírósághoz.
            
         
      
         
            Miniszterelnök
         
         Sergei STANISHEV
         
      
      
         
            A minisztertanács főtitkára
         
         Vesselin DAKOV
         
      
      
         Hiteles másolat
         
            A kabinetiroda vezetője
         
         Vesselin DAKOV
         
      
   
   
      MELLÉKLET
      
         A KOORDINÁTÁK JEGYZÉKE
      
      
                  1.
               
               
                  Az 1-17. Ovcsa Mogila blokk földrajzi koordinátái (az 1950. évi koordinátarendszer szerint):
               
            
                  1.
               
               
                  43° 31′ 53,551″ N
               
               
                  25° 08′ 03,624″ E
               
            
                  2.
               
               
                  43° 31′ 49,230″ N
               
               
                  25° 28′ 10,182″ E
               
            
                  3.
               
               
                  43° 26′ 37,261″ N
               
               
                  25° 28′ 10,451″ E
               
            
                  4.
               
               
                  43° 26′ 41,617″ N
               
               
                  25° 08′ 05,618″ E
               
            
                  5.
               
               
                  43° 31′ 53,551″ N
               
               
                  25° 08′ 03,624″ E